กินยาคุมฉุกเฉินตอนมีเพศสัมพันธ์แล้วประจำเดือนก็มาแล้วประจำเดือนหมดไป1วันแล้วมีเพศสัมพันธ์กินยาคุมฉุกเฉินอีกจะเป็นอะไรไหมค่ะ(แบบ2กล่องในเดือนเดียวกันค่ะ)
สวัสดีค่ะ ไม่แนะนำให้ใช้ยาคุมฉุกเฉินบ่อยๆดังกล่าวมา เนื่องจากเป็นยาที่มีผลข้างเคียงที่อาจทำให้เลือดออกผิดปกติทางช่องคลอดหรือประจำเดือนมาผิดปกติ อีกทั้งมีประสิทธิภาพต่ำกว่าวิธีอื่นยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์โดยแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยจะดีกว่าค่ะ